CELEX: 32021R1080
Language: lv
Date: 2021-06-28 00:00:00
Title: Komisijas Regula (ES) 2021/1080 (2021. gada 28. jūnijs), ar kuru attiecībā uz 16., 37. un 41. starptautisko grāmatvedības standartu un 1., 3. un 9. starptautisko finanšu pārskatu standartu groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (Dokuments attiecas uz EEZ)

2.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 234/90
               
            
         KOMISIJAS REGULA (ES) 2021/1080
         (2021. gada 28. jūnijs),
         ar kuru attiecībā uz 16., 37. un 41. starptautisko grāmatvedības standartu un 1., 3. un 9. starptautisko finanšu pārskatu standartu groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1606/2002 (2002. gada 19. jūlijs) par starptautisko grāmatvedības standartu piemērošanu (1) un jo īpaši tās 3. panta 1. punktu,
         tā kā:
         
                     (1)
                  
                  
                     Ar Komisijas Regulu (EK) Nr. 1126/2008 (2) tika pieņemti vairāki starptautiski standarti un to interpretācijas, kas bija spēkā 2008. gada 15. oktobrī.
                  
               
                     (2)
                  
                  
                     Starptautisko grāmatvedības standartu padome (IASB) 2020. gada 14. maijā publicēja vairākus nelielus grozījumus 16. starptautiskajā grāmatvedības standartā (SGS) “Pamatlīdzekļi”, 37. SGS “Uzkrājumi, iespējamās saistības un iespējamie aktīvi” un 3. starptautiskajā finanšu pārskatu standartā (SFPS) “Uzņēmējdarbības apvienošana”. Minētie grozījumi sniedz papildu skaidrojumus par standartu konsekventāku piemērošanu vai atjaunina norādes.
                  
               
                     (3)
                  
                  
                     
                        IASB savas regulārās uzlabojumu procedūras ietvaros 2020. gada 14. maijā izdeva arī SFPS standartu ikgadējos uzlabojumus 2018.–2020. gada ciklam. Ikgadējo uzlabojumu mērķis ir racionalizēt un precizēt spēkā esošos standartus. Ikgadējo uzlabojumu uzdevums ir pievērsties jautājumiem, kuru risināšana nav steidzama, tomēr nepieciešama un kurus IASB apsprieda projektu cikla laikā, kurā tika risināti jautājumi saistībā ar starptautisko finanšu pārskatu standartu nekonsekvenci vai nepieciešamību pēc formulējuma precizēšanas. Ikgadējie uzlabojumi ietver grozījumus 41. SGS “Lauksaimniecība”, 1. SFPS “Starptautisko finanšu pārskatu standartu pirmreizēja lietošana” un 9. SFPS “Finanšu instrumenti”.
                  
               
                     (4)
                  
                  
                     Pēc apspriešanās ar Eiropas Finanšu pārskatu padomdevēju grupu Komisija secina, ka grozījumi 16. SGS “Pamatlīdzekļi”, 37. SGS “Uzkrājumi, iespējamās saistības un iespējamie aktīvi”, 41. SGS “Lauksaimniecība”, 1. SFPS “Starptautisko finanšu pārskatu standartu pirmreizēja lietošana”, 3. SFPS “Uzņēmējdarbības apvienošana” un 9. SFPS “Finanšu instrumenti” atbilst Regulas (EK) Nr. 1606/2002 3. panta 2. punktā izklāstītajiem pieņemšanas kritērijiem.
                  
               
                     (5)
                  
                  
                     Tāpēc būtu attiecīgi jāgroza Regula (EK) Nr. 1126/2008.
                  
               
                     (6)
                  
                  
                     Šajā regulā paredzētie pasākumi saskan ar Grāmatvedību regulējošās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1126/2008 pielikumu groza šādi:
            
                        a)
                     
                     
                        16. starptautisko grāmatvedības standartu (SGS) “Pamatlīdzekļi” groza, kā noteikts šīs regulas pielikumā;
                     
                  
                        b)
                     
                     
                        37. SGS “Uzkrājumi, iespējamās saistības un iespējamie aktīvi” groza, kā noteikts šīs regulas pielikumā;
                     
                  
                        c)
                     
                     
                        41. SGS “Lauksaimniecība” groza, kā noteikts šīs regulas pielikumā;
                     
                  
                        d)
                     
                     
                        1. starptautisko finanšu pārskatu standartu (SFPS) “Starptautisko finanšu pārskatu standartu pirmreizēja lietošana” groza, kā noteikts šīs regulas pielikumā;
                     
                  
                        e)
                     
                     
                        3. SFPS “Uzņēmējdarbības apvienošana” groza, kā noteikts šīs regulas pielikumā;
                     
                  
                        f)
                     
                     
                        9. SFPS “Finanšu instrumenti” groza, kā noteikts šīs regulas pielikumā.
                     
                  
         
            2. pants
            Ikviens uzņēmums 1. pantā minētos grozījumus sāk piemērot ne vēlāk kā dienā, kad laikposmā no 2022. gada 1. janvāra sākas tā pirmais finanšu gads.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 28. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 243, 11.9.2002., 1. lpp.
         
         
            (2)  Komisijas Regula (EK) Nr. 1126/2008 (2008. gada 3. novembris), ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (OV L 320, 29.11.2008., 1. lpp.).
      
      
         
            PIELIKUMS
            Grozījumi 16. SGS “Pamatlīdzekļi”
            Grozījumi 37. SGS “Uzkrājumi, iespējamās saistības un iespējamie aktīvi”
            Grozījumi 3. SFPS “Uzņēmējdarbības apvienošana”
            SFPS standartu ikgadējie uzlabojumi 2018.–2020. gada cikls
            
               Grozījumi 16. SGS “Pamatlīdzekļi”
            
            Groza 17. un 74. punktu; pievieno 20.A, 74.A, 80.D un 81.N punktu. Iepriekš 74. punkta d) apakšpunktā noteiktās prasības nav grozītas, bet ir pārceltas uz 74.A punkta a) apakšpunktu.
            NOVĒRTĒŠANA ATZĪŠANAS BRĪDĪ
            ...
            
               Izmaksu elementi
            
            ...
            
                     
                        17.
                     
                     
                        Tieši attiecināmas izmaksas ir, piemēram, šādas:
                        ...
                        
                                    e)
                                 
                                 
                                    izmaksas, kas rodas, pārbaudot, vai aktīvs darbojas pareizi (t. i., novērtējot, vai aktīva tehniskie un fiziskie izmantošanas rezultāti ir tādi, ka to var izmantot preču ražošanai vai pakalpojumu sniegšanai, iznomāšanai citiem vai administratīviem mērķiem); un
                                    ...
                                 
                              ...
                     
                  
                     
                        20.A
                     
                     
                        Posteņus var izveidot, nogādājot pamatlīdzekļu vienību vietā un sagatavojot tādā stāvoklī, kas nepieciešams, lai tā darbotos saskaņā ar vadības iecerēm (piemēram, paraugi, kas iegūti, pārbaudot, vai aktīvs darbojas pareizi). Ieņēmumus no jebkuru šādu aktīvu vienību pārdošanas un šo vienību izmaksas uzņēmums atzīst peļņas vai zaudējumu aprēķinā saskaņā ar piemērojamiem standartiem. Uzņēmums novērtē šo posteņu izmaksas, piemērojot 2. SGS novērtēšanas prasības.
                        ...
                     
                  INFORMĀCIJAS ATKLĀŠANA
            ...
            
                     
                        74.
                     
                     
                        
                           Finanšu pārskatos jāatklāj arī šāda informācija:
                        
                        ...
                        
                                    b)
                                 
                                 
                                    
                                       izdevumu summa, kas atzīta pamatlīdzekļu vienības uzskaites vērtībā tās izveides laikā; un
                                    
                                 
                              
                                    c)
                                 
                                 
                                    
                                       līgumā noteiktās apņemšanās summa pamatlīdzekļu iegādei.
                                    
                                 
                              
                  
                     
                        74.A
                     
                     
                        
                           Ja tā nav atsevišķi uzrādīta apvienotajā ienākumu pārskatā, finanšu pārskatos jāatklāj arī šāda informācija:
                        
                        
                                    a)
                                 
                                 
                                    
                                       peļņas vai zaudējumu aprēķinā iekļauta kompensācijas summa no trešām personām par pamatlīdzekļu vienībām, kuru vērtība ir samazinājusies, kuras ir zaudētas vai atdotas; un
                                    
                                 
                              
                                    b)
                                 
                                 
                                    
                                       ieņēmumu un izmaksu summas, kas iekļautas peļņas vai zaudējumu aprēķinā saskaņā ar 20.A punktu un attiecas uz izveidotajām aktīvu vienībām, kuras nav uzņēmuma parastās darbības rezultāts, un kas apvienoto ienākumu pārskata postenī(-ņos) ietver šādus ieņēmumus un izmaksas.
                                    
                                 
                              
                  PĀREJAS NOTEIKUMI
            ...
            
                     
                        80.D
                     
                     
                        Ar “Pamatlīdzekļi – ieņēmumi pirms paredzētās lietošanas”, kas izdots 2020. gada maijā, ir grozīts 17. un 74. punkts un pievienots 20.A un 74.A punkts. Uzņēmums piemēro šos grozījumus retrospektīvi, bet tikai attiecībā uz pamatlīdzekļu vienībām, kas nogādātas tādā vietā un sagatavotas tādā stāvoklī, kas nepieciešams, lai tās darbotos saskaņā ar vadības iecerēm, finanšu pārskatos, kuros uzņēmums pirmo reizi piemēro grozījumus, visagrākā uzrādītā perioda sākumā vai vēlāk. Uzņēmums grozījumu sākotnējās piemērošanas kumulatīvo ietekmi atzīst kā nesadalītās peļņas (vai attiecīgā gadījumā citas pašu kapitāla sastāvdaļas) sākuma bilances korekciju visagrākā uzrādītā perioda sākumā vai vēlāk.
                     
                  SPĒKĀ STĀŠANĀS DATUMS
            ...
            
                     
                        81.N
                     
                     
                        
                           Pamatlīdzekļi – ieņēmumi pirms paredzētās lietošanas, izdots 2020. gada maijā, grozīts 17. un 74. punkts un pievienots 20.A un 74.A un 80.D punkts. Uzņēmums šos grozījumus piemēro gada pārskata periodiem, kas sākas 2022. gada 1. janvārī vai vēlāk. Ir pieļaujama agrāka piemērošana. Ja uzņēmums minētos grozījumus piemēro agrākam periodam, šis fakts ir jānorāda.
                     
                  
               Grozījumi 37. SGS “Uzkrājumi, iespējamās saistības un iespējamie aktīvi”
               
            
            Pievienots 68.A, 94.A un 105. punkts un grozīts 69. punkts. 68. punkts nav grozīts, bet tiek iekļauts, lai atvieglotu lasīšanu.
            ATZĪŠANAS UN NOVĒRTĒŠANAS NOTEIKUMU PIEMĒROŠANA
            ...
            
               Apgrūtinoši līgumi
            
            ...
            
                     
                        68.
                     
                     
                        Saskaņā ar šo standartu apgrūtinošs līgums ir tāds līgums, kura gadījumā ar līgumā noteikto pienākumu izpildi saistītās nenovēršamās izmaksas pārsniedz tos saimnieciskos labumus, kurus paredzams saņemt saskaņā ar šo līgumu. Nenovēršamās izmaksas saskaņā ar līgumu atspoguļo mazākās neto izmaksas izstāšanās no līguma gadījumā, tas ir, mazākās šā līguma izpildes izmaksas un jebkuru kompensāciju vai soda naudas saistībā ar līguma neizpildi.
                     
                  
                     
                        68.A
                     
                     
                        Līguma izpildes izmaksas ietver izmaksas, kas tieši attiecas uz līgumu. Izmaksas, kas tieši attiecas uz līgumu, ietver:
                        
                                    a)
                                 
                                 
                                    līguma izpildes papildu izmaksas, piemēram, saistībā ar tiešo darbaspēku un materiāliem; un
                                 
                              
                                    b)
                                 
                                 
                                    sadalītās un attiecinātās citas izmaksas, kas tieši saistītas ar līgumu izpildi, piemēram, nolietojuma maksas, kas attiecinātas uz pamatlīdzekļu vienību, ko citstarp izmanto attiecīgā līguma izpildei.
                                 
                              
                  
                     
                        69.
                     
                     
                        Pirms atsevišķu uzkrājumu izveidošanas apgrūtinošam līgumam uzņēmums atzīst jebkurus zaudējumus no vērtības samazināšanās, kas radušies saistībā ar aktīviem, ko izmanto līguma izpildei (sk. 36. SGS).
                        ...
                     
                  PĀREJAS NOTEIKUMI
            ...
            
                     
                        94.A
                     
                     
                        Ar 2020. gada maijā izdoto grozījumu “Apgrūtinoši līgumi – līguma izpildes izmaksas” pievienoja 68.A punktu un grozīja 69. punktu. Uzņēmums piemēro šos grozījumus līgumiem, attiecībā uz kuriem tas vēl nav izpildījis visas savas saistības tā gada pārskata perioda sākumā, kurā tas pirmo reizi piemēro grozījumus (sākotnējās piemērošanas datums). Uzņēmums nepārveido salīdzināmo informāciju. Tā vietā uzņēmums grozījumu sākotnējās piemērošanas kumulatīvo ietekmi atzīst kā nesadalītās peļņas (vai attiecīgā gadījumā citas pašu kapitāla sastāvdaļas) sākuma bilances korekciju sākotnējās piemērošanas datumā.
                     
                  SPĒKĀ STĀŠANĀS DATUMS
            ...
            
                     
                        105.
                     
                     
                        Ar 2020. gada maijā izdoto grozījumu “Apgrūtinoši līgumi – līguma izpildes izmaksas” pievienoja 68.A un 94.A punktu un grozīja 69. punktu. Uzņēmums šos grozījumus piemēro gada pārskata periodiem, kas sākas 2022. gada 1. janvārī vai vēlāk. Ir pieļaujama agrāka piemērošana. Ja uzņēmums minētos grozījumus piemēro agrākam periodam, šis fakts ir jānorāda.
                     
                  
               Grozījumi 3. SFPS “Uzņēmējdarbības apvienošana”
            
            Grozīts 11. punkts un svītrota zemsvītras piezīme pie frāzes “Finanšu pārskatu sagatavošanas un sniegšanas pamatnostādnes” 11. punktā. Grozīts 14., 21., 22. un 23. punkts un pievienots 21.A, 21.B, 21.C, 23.A un 64.Q punkts. Pirms 21.A punkta pievienots virsraksts un grozīti virsraksti pēc 21. punkta un pirms 22. punkta. 10. punkts nav grozīts, bet tiek iekļauts uzskatāmības labad.
            IEGĀDES METODE
            ...
            
               Iegādāto identificējamo aktīvu, pārņemto saistību un nekontrolējošas līdzdalības iegādātajā uzņēmumā atzīšana un novērtēšana
            
            
               Atzīšanas princips
            
            
                     
                        10.
                     
                     
                        
                           Pircējs, sākot ar iegādes datumu, atsevišķi no nemateriālās vērtības atzīst iegādātos identificējamos aktīvus, pārņemtās saistības un nekontrolējošo līdzdalību iegādātajā uzņēmumā. Uz iegādāto identificējamo aktīvu un pārņemto saistību atzīšanu attiecas 11. un 12. punkta nosacījumi.
                        
                     
                  
               Atzīšanas nosacījumi
            
            
                     
                        11.
                     
                     
                        Lai varētu atzīt iegādātos identificējamos aktīvus un pārņemtās saistības, piemērojot iegādes metodi, tiem jāatbilst “Finanšu pārskatu sagatavošanas konceptuālajās pamatnostādnēs” ietvertajām aktīvu un saistību definīcijām iegādes datumā. Piemēram, pircēja izmaksas, kuru rašanās nākotnē ir paredzama, bet nav obligāta saistībā ar iegādātā uzņēmuma darbības beigšanu, darba tiesisko attiecību izbeigšanu ar iegādātā uzņēmuma darbiniekiem vai viņu nodarbināšanas vietas maiņu, nav uzskatāmas par saistībām iegādes datumā. Tādēļ pircējs, piemērojot iegādes metodi, neatzīst šīs izmaksas. Tā vietā pircējs atzīst šīs izmaksas savos finanšu pārskatos par periodu pēc apvienošanas saskaņā ar citiem SFPS.
                        ...
                     
                  
                     
                        14.
                     
                     
                        B31.–B40. punkts sniedz norādījumus par nemateriālo aktīvu atzīšanu. 21.A–28.B punktā norādīti tādu identificējamo aktīvu un saistību veidi, kuros ietilpst posteņi, uz ko saskaņā ar šo SFPS attiecas ierobežoti atbrīvojumi no atzīšanas principa un nosacījumiem.
                        ...
                     
                  
               Atzīšanas vai novērtēšanas principu izņēmumi
            
            
                     
                        21.
                     
                     
                        Šajā SFPS noteikti ierobežoti atbrīvojumi no atzīšanas un novērtēšanas principa. 22.A–31.A punktā norādīti gan konkrētie posteņi, uz kuriem attiecināmi izņēmumi, gan arī šo izņēmumu raksturs. Pircējs uzskaita šos posteņus, piemērojot 22.A–31.A punkta prasības, kuru rezultātā dažus posteņus:
                        
                                    a)
                                 
                                 
                                    atzīs, vai nu piemērojot atzīšanas nosacījumus, kas papildina 11. un 12. punktā ietvertos, vai arī piemērojot citu SFPS prasības, un iegūtie rezultāti atšķirsies no rezultātiem, kas būtu iegūti, piemērojot atzīšanas principu un nosacījumus;
                                 
                              
                                    b)
                                 
                                 
                                    novērtēs par summu, kas nav to patiesā vērtība iegādes datumā.
                                 
                              
                  
               Atzīšanas principa izņēmums
            
            
               
                  Saistības un iespējamās saistības, kas ietilpst 37. SGS vai SFPIK 21. Interpretācijas darbības jomā
               
            
            
                     
                        21.A
                     
                     
                        21.B punktu piemēro saistībām un iespējamām saistībām, kas ietilptu 37. SGS “Uzkrājumi, iespējamās saistības un iespējamie aktīvi” vai SFPIK 21. interpretācijas “Nodevas” darbības jomā, ja tās būtu radušās atsevišķi, nevis pārņemtas uzņēmējdarbības apvienošanā.
                     
                  
                     
                        21.B
                     
                     
                        “Finanšu pārskatu sagatavošanas konceptuālajās pamatnostādnēs” saistības ir definētas kā pagātnes notikumu rezultātā radies uzņēmuma pašreizējs pienākums nodot konkrētus saimnieciskus resursus. Attiecībā uz uzkrājumiem vai iespējamām saistībām, kas ietilptu 37. SGS darbības jomā, pircējs piemēro 37. SGS 15.–22. punktu, lai noteiktu, vai iegādes datumā pastāv pašreizējs pienākums, kas radies pagātnes notikumu rezultātā. Attiecībā uz nodevu, kas ietilptu SFPIK 21. interpretācijas darbības jomā, pircējs piemēro SFPIK 21. interpretāciju, lai noteiktu, vai pienākumu radošais notikums, kas rada saistības maksāt nodevu, ir noticis iegādes datumā.
                     
                  
                     
                        21.C
                     
                     
                        Pašreizējs pienākums, kas noteikts saskaņā ar 21.B punktu, varētu atbilst 22. punkta b) apakšpunktā noteiktajai iespējamo saistību definīcijai. Ja tas tā ir, šīm iespējamajām saistībām piemēro 23. punktu.
                     
                  
               Iespējamās saistības un iespējamie aktīvi
            
            
                     
                        22.
                     
                     
                        37. SGS iespējamās saistības definē kā:
                        
                                    a)
                                 
                                 
                                    iespējamu pienākumu, kura pamatā ir pagātnes notikumi un kura pastāvēšana apstiprināsies tikai atkarībā no tā, vai būs vai nebūs noticis viens vai vairāki nenoteikti nākotnes notikumi, kurus uzņēmums pilnībā nevar kontrolēt; vai
                                 
                              
                                    b)
                                 
                                 
                                    pašreizēju pienākumu, kura pamatā ir pagātnes notikumi, bet kuru neatzīst, jo:
                                    
                                                i)
                                             
                                             
                                                nepastāv liela varbūtība, ka šā pienākuma izpildei būs nepieciešama saimnieciskos labumus ietverošu resursu aizplūde; vai
                                             
                                          
                                                ii)
                                             
                                             
                                                pienākuma summu nevar pietiekami ticami novērtēt.
                                             
                                          
                              
                  
                     
                        23.
                     
                     
                        Pircējs iegādes datumā atzīst iespējamās saistības, kas pārņemtas uzņēmējdarbības apvienošanas rezultātā, ja tās ir no pagātnes notikumiem izrietošs pašreizējs pienākums un ja to patieso vērtību var ticami novērtēt. Tāpēc pretrunā 37. SGS 14. punkta b) apakšpunktam, 23., 27., 29. un 30. punktam pircējs atzīst uzņēmējdarbības apvienošanas rezultātā pārņemtās iespējamās saistības iegādes datumā pat tad, ja nepastāv būtiska varbūtība, ka pienākuma izpildei būs nepieciešama saimnieciskos labumus ietverošu resursu aizplūde. Šā SFPS 56. punktā sniegti norādījumi par iespējamo saistību turpmāku uzskaiti.
                     
                  
                     
                        23.A
                     
                     
                        37. SGS definē iespējamo aktīvu kā iespējamu aktīvu, kurš radies pagātnes notikumu dēļ un kura pastāvēšana apstiprināsies tikai atkarībā no tā, vai būs vai nebūs noticis viens vai vairāki nenoteikti nākotnes notikumi, kurus uzņēmums pilnībā nevar kontrolēt. Pircējs neatzīst iespējamo aktīvu iegādes datumā.
                        ...
                     
                  SPĒKĀ STĀŠANĀS DATUMS UN PĀREJAS NOTEIKUMI
            
               Spēkā stāšanās datums
            
            ...
            
                     
                        64.Q
                     
                     
                        Ar 2020. gada maijā izdotajām “Atsaucēm uz konceptuālajām pamatnostādnēm” grozīja 11., 14., 21., 22. un 23. punktu un pievienoja 21.A, 21.B, 21.C un 23.A punktu. Uzņēmums šos grozījumus piemēro uzņēmējdarbības apvienošanai, kuras iegādes datums sakrīt ar pirmā gada pārskata perioda, kas sākas 2022. gada 1. janvārī vai pēc šā datuma, sākumu vai pienāk pēc tam. Agrāka piemērošana ir atļauta, ja uzņēmums vienlaikus vai agrāk piemēro arī visus grozījumus, kas izdarīti ar 2018. gada martā izdoto dokumentu “Grozījumi SFPS ietvertajās atsaucēs uz konceptuālajām pamatnostādnēm”.
                     
                  
               Grozījums 1. SFPS Starptautisko finanšu pārskatu standartu pirmreizēja lietošana
               
            
            Pievieno 39.AG punktu, un D papildinājumā pievieno D13.A punktu. Groza D1. punkta f) apakšpunktu.
            SPĒKĀ STĀŠANĀS DATUMS
            ...
            
                     
                        39.AG
                     
                     
                        Ar “SFPS ikgadējiem uzlabojumiem 2018.–2020. gada ciklam”, kas izdoti 2020. gada maijā, tika grozīts D1. punkta f) apakšpunkts un pievienots D13.A punkts. Uzņēmums šo grozījumu piemēro gada pārskata periodiem, kas sākas 2022. gada 1. janvārī vai vēlāk. Ir pieļaujama agrāka piemērošana. Ja uzņēmums piemēro grozījumu agrākam periodam, šis fakts ir jāatklāj.
                     
                  
               
                  D papildinājums
                  
                     Atbrīvojumi no citiem SFPS
                  
                  
                     Šis pielikums ir SFPS neatņemama sastāvdaļa.
                  
                  
                           
                              D1
                           
                           
                              Uzņēmums var izvēlēties izmantot vienu vai vairākus šādus atbrīvojumus:
                              ...
                              
                                          f)
                                       
                                       
                                          kumulatīvas pārrēķināšanas starpības (D.12–D13.A punkts);
                                       
                                    ...
                           
                        
                     Kumulatīvas pārrēķināšanas starpības
                  
                  ...
                  
                           
                              D13.A
                           
                           
                              Tā vietā, lai piemērotu D12. vai D13. punktu, meitasuzņēmums, kas izmanto D16. punkta a) apakšpunktā minēto atbrīvojumu, var izvēlēties savos finanšu pārskatos novērtēt kumulatīvās pārrēķināšanas starpības visām ārvalstu darbībām pēc uzskaites vērtības, kas būtu iekļauta mātesuzņēmuma konsolidētajos finanšu pārskatos, pamatojoties uz mātesuzņēmuma pārejas datumu uz SFPS, ja nav veiktas korekcijas attiecībā uz konsolidācijas procedūrām un uzņēmējdarbības apvienošanas, kurā mātesuzņēmums iegādājās meitasuzņēmumu, ietekmi. Līdzīga izvēle ir pieejama asociētajam uzņēmumam vai kopuzņēmumam, kas izmanto D16. punkta a) apakšpunktā minēto atbrīvojumu.
                              ...
                           
                        
            
            
               Grozījums 9. SFPS Finanšu instrumenti
               
            
            Pievieno 7.1.9. punktu, 7.2.35. punktu un tā virsrakstu un B3.3.6.A punktu. B3.3.6. punktu groza šādi. B3.3.6.A punktā noteiktās prasības netiek grozītas, bet tiek pārceltas no B3.3.6. punkta.
            
               7. nodaļa. Spēkā stāšanās datums un pārejas noteikumi
            
            7.1.   SPĒKĀ STĀŠANĀS DATUMS
            ...
            
                     
                        7.1.9.
                     
                     
                        Ar “SFPS ikgadējiem uzlabojumiem 2018.–2020. gada ciklam”, kas izdoti 2020. gada maijā, tika pievienots 7.2.35. un B3.3.6.A punkts un grozīts B3.3.6. punkts. Uzņēmums šo grozījumu piemēro gada pārskata periodiem, kas sākas 2022. gada 1. janvārī vai vēlāk. Ir pieļaujama agrāka piemērošana. Ja uzņēmums piemēro grozījumu agrākam periodam, šis fakts ir jāatklāj.
                     
                  7.2.   PĀREJAS NOTEIKUMI
            ...
            
               Pārejas noteikumi saistībā ar SFPS ikgadējiem uzlabojumiem
            
            
                     
                        7.2.35.
                     
                     
                        Uzņēmums piemēro “SFPS ikgadējos uzlabojumus 2018.–2020. gada ciklam” finanšu saistībām, kas tiek grozītas vai apmainītas tā gada pārskata perioda sākumā vai pēc tā gada pārskata perioda, kurā uzņēmums pirmo reizi piemēro grozījumu.
                     
                  
               
                  B papildinājums
                  
                     Piemērošanas norādījumi
                  
                  
                     Šis pielikums ir standarta neatņemama sastāvdaļa.
                  
                  ...
                  ATZĪŠANA UN ATZĪŠANAS PĀRTRAUKŠANA (3. NODAĻA)
                  ...
                  
                     Finanšu saistību atzīšanas pārtraukšana (3.3. iedaļa)
                  
                  ...
                  
                           
                              B3.3.6
                           
                           
                              3.3.2. punkta mērķiem noteikumi ir būtiski atšķirīgi, ja diskontētā pašreizējā vērtība, kāda ir naudas plūsmām saskaņā ar jaunajiem noteikumiem, ieskaitot samaksātās maksas, no kurām atņemtas saņemtās maksas, diskontēšanā izmantojot sākotnējo efektīvo procentu likmi, vismaz par 10 % atšķiras no sākotnējo finanšu saistību atlikušo naudas plūsmu diskontētās pašreizējās vērtības. Nosakot šīs maksas, no kurām atskaitītas saņemtās maksas, aizņēmējs ietver tikai maksas, kas samaksātas vai saņemtas starp aizņēmēju un aizdevēju, tostarp maksas, ko aizņēmējs vai aizdevējs maksā vai saņem cita vārdā.
                           
                        
                           
                              B3.3.6A
                           
                           
                              Ja parāda instrumentu apmaiņu vai noteikumu izmaiņas uzskaita kā parāda dzēšanu, visas attiecīgās izmaksas vai maksas atzīst pie dzēšanas peļņas vai zaudējumiem. Ja konkrēto apmaiņu vai noteikumu izmaiņas neuzskaita kā parāda dzēšanu, visas attiecīgās izmaksas vai maksas ņem vērā saistību uzskaites vērtībā un amortizē laikposmā, kas atliek līdz mainīto saistību termiņam.
                              ...
                           
                        
            
            
               Grozījums Grozījumi 41. SGS Lauksaimniecība
               
            
            Grozīts 22. punkts un pievienots 65. punkts.
            ATZĪŠANA UN NOVĒRTĒŠANA
            ...
            
                     
                        22.
                     
                     
                        Uzņēmums neiekļauj naudas plūsmas aktīvu finansēšanai vai bioloģisko aktīvu atjaunošanai pēc ražas novākšanas (piemēram, koku stādījumu atjaunošanas izmaksas stādītā mežā pēc ražas novākšanas).
                        ...
                     
                  SPĒKĀ STĀŠANĀS DATUMS UN PĀREJAS NOTEIKUMI
            ...
            
                     
                        65.
                     
                     
                        Ar “SFPS ikgadējiem uzlabojumiem 2018.–2020. gada ciklam”, kas izdoti 2020. gada maijā, tika grozīts 22. punkts. Uzņēmums šos grozījumus piemēro patiesās vērtības noteikšanai pirmā gada pārskata perioda, kas sākas 2022. gada 1. janvārī vai pēc šā datuma, sākumā vai pēc tam. Ir pieļaujama agrāka piemērošana. Ja uzņēmums piemēro grozījumu agrākam periodam, šis fakts ir jāatklāj.